Alyosha

Alyosha (; haqiqiqy ismi Alena (Yelena) Aleksandrovna Topolya, qizlik familiyasi Kucher,  ; 1986-yil 14-may, Zaporojye, Ukraina SSR) — ukrainalik qoʻshiqchi, bastakor. „Sweet People“ qoʻshigʻi bilan Osloda boʻlib oʻtgan „Eurovision 2010“ xalqaro qoʻshiq tanlovida Ukraina nomidan ishtirok etgan va tanlovda 10-oʻrinni egallagan.

Biografiyasi

Bolalik yillari 
Yelena Kucher 1986-yil 14 mayda Zaporojye shahrida yoʻl harakati politsiyasi xodimi Aleksandr Nikolayevich Kucher va samolyot zavodi ishchisi Lyudmila Fyodorovna Kucher oilasida tugʻilgan. Qoʻshiqchining ikkita ukasi bor, ulardan biri Ruslan Kucher. Alenaning otasi baliq tutishga ishqiboz ham boʻlgan boʻlib, otasining tutgan baliqlarini Alena bolaligida sotgan ham. Alenaning akalari karate va kung-fu bilan shugʻullanishgan va qoʻshiqchi ularga mashq qilishda yordam bergan, akalari uni mashgʻulotga birga olib borishar va uni Lyoshka, koʻpincha Lyo deb chaqirishgan. Maktab yillarida Alena xorda qoʻshiq kuylagan va mashhur „Yunost“ musiqa studiyasida, Vladimir Artemyev qoʻl ostida tahsil olgan. Maktabni tamomlagandan soʻng Alena Kiev milliy madaniyat va sanʼat universitetining estrada-vokal fakultetida oʻqigan.

2006—2010: Evrovision 
2006-yilda Alena „Yalta-2006“ xalqaro tanlovida gʻolib chiqadi va ikki yildan soʻng qoʻshiqchi Sevastopolda boʻlib oʻtgan „Pesnya morya“ xalqaro festivalida (2008) birinchi oʻrinni qoʻlga kiritadi. 2009-yilda qoʻshiqchi „Catapult music“ prodyuserlik markazi bilan shartnoma imzolaydi va markazda oʻziga Alyosha taxallusini oladi.

Xonanda „Qor“ („Sneg“) qoʻshigʻi bilan ukrainalik tinglovchilar orasida shuhratga erishgan. 2009-yil dekabr oyida bu qoʻshiq uchun videoklip suratga olindi.

Xonanda Alyosha „To Be Free“ qoʻshigʻi bilan milliy ovoz berish natijasida Evrovision 2010 qoʻshiq tanlovida ishtirok etish huquqini qoʻlga kiritadi. Biroq, Alyosha yana bir daʼvogar — Masha Sobko bilan bir xil miqdordagi ochkolarni qoʻlga kiritgandi. Suhbatdan soʻng hakamlar hayʼati Alyosha foydasiga qaror chiqarishadi.

2010-yil 21-martda „To Be Free“ qoʻshigʻi sababli janjal yuzaga keladi. Qoʻshiq 1977-yilda AQShda yozilgan va shu vaqtgacha ijro etilmagandi. Eurovision tanlovi uchun qoʻshiq yozilgan vaqti muhim hisoblanmagan boʻlib, tanlov qoidalariga koʻra, qoʻshiq tanlovdan olti oy oldin (yaʼni 2009-yil 1-oktyabrgacha) omma oldida ijro etilmasligi shartdir. Biroq, qʼshiqni 2008-yil 12-apreldan nemis Amazonida (Alonya nomi bilan) yuklab olish mumkin boʻlgan. Aynan shu sababli „To Be Free“ qoʻshigʻi Evropa radioeshittirish ittifoqi qoidalariga javob bermadi. Qoʻshiq tanlovdan olib tashlandi va 25-mart kuni Alyosha yangi qoʻshigʻini „Sweet People“ taqdim etadi va bu qoʻshiq bilan tanlovga boradi.

„Sweet People“ — bu odamlarni Yer sayyorasini himoya qilishga chaqiruvchi qoʻshiq boʻlib, qoʻshiq boshqa estrada qoʻshiqlaridan oʻzining yanada hissiyotligi va ehtirosligi bilan ajralib turadi.

„Sweet People“ qoʻshigʻining inglizcha matnini xonandaning oʻzi yozgan va musiqani yozishda Alyoshadan tashqari uning prodyuseri Vadim Lisitsa va taniqli ovoz prodyuseri Boris Kukoba ham qatnashgan (ular birgalikda " Yulduzlar fabrikasi-2 " ishlashgan, hamda taniqli ukrainalik qoʻshiqchilar, xususan, Natalya Mogilevskaya uchun qoʻshiqlar yozib berishgan).

2010-yil 27-mayda qoʻshiqchi Evrovision qoʻshiq tanlovining finaliga yoʻllanma oladi va ikkinchi yarim finalda gʻolib chiqqan oʻn nafar ijrochidan biriga aylanadi. 29-may kuni boʻlib oʻtgan tanlovining finalida Alyosha oʻn yettinchi boʻlib sahnaga chiqadi. Finalda 108 ball toʻplab, 10-oʻrinni egallaydi.

2010-yil 7-noyabrda Alyosha Ukraina ekspertlar klubining „Nima? Qayerda? Qachon?“ dasturida „A ya prishla domoy“ qoʻshigʻi va dastur oxirida „Ti uydyosh“ qoʻshigʻini ijro etgan.

Bundan tashqari, 2020-yil 26-aprelda Chernobil fojiasini xalqaro xotirlash kuni munosabati bilan Italiyaning Rai Radio 1 radiosida „Sweet People“ qoʻshigʻini ijro etgan.

2011—2018 yillar 
2011-yilda qoʻshiqchi Ukrainadagi mashhur „Favoriti Uspexa“ reytingida „Yil qoʻshiqchisi“ unvonini oladi.

Alyosha Nastya Kamenskix, Natalya Mogilevskaya, Potap kabi qoʻshiqchilarning qoʻshiqlari muallifi hamdir.

2015-yilda Alyosha ikki qismdan iborat „Tochka na karte“ albomini chiqaradi.

2017-yil 31-mayda „Kalina“ qoʻshigʻining videoklipi chiqadi, uning musiqasi va soʻzlarini xonandaning oʻzi yozgan. Videoklip darhol YouTubeda juda mashhur boʻladi va bir yil ichida 7 millionga yaqin tomosha qilinadi .

2018-yil 19-may kuni Kievdagi Ukraina saroyida „Zolotaya jar ptisa“ mukofoti boʻyicha taqdirlash marosimi boʻlib oʻtadi, unda Alyosha 5 nominatsiyada: „Yil qoʻshiqchisi“, „Yil xiti“ (gʻolib), „Yil klipi“, „Xalq xiti“, „Kalina“ qoʻshigʻi uchun „Dance xit“da ishtirok etgan. Shu bilan birga, konsert davomida oʻzining yangi „Tekila“ qoʻshigʻini kuylaydi .

Dekabr oyida 15 yillik ijodiy hamkorlikdan soʻng prodyuser Vadim Lisitsa bilan ishlashni toʻxtatgani maʼlum qiladi. Va M1 Music Awards marosimida qoʻshiqchi prodyuser Yevgeniy Antipenko boshchiligidagi yangi musiqiy jamoa bilan ishtirok etadi .

2019-yildan hozirgacha 

2019-yil 13-fevraldan 17-aprelgacha „Poruch“ gastroli Ukrainaning 20 ta shahrida boʻlib oʻtadi va unda qoʻshiqchi ham ishtirok etgan.

2020-yilda, TopHit maʼlumotlariga koʻra, Alyosha Ukraina radiostansiyalarida 751 677 ta eshittirishga ega boʻlgan.

2023-yilda Eurovision 2023 qoʻshiq tanlovining birinchi yarim finalida chiqish qiladi. Xonanda Rebecca Ferguson bilan duetda birinchi boʻlib Britaniyaning Duran Duran guruhi tomonidan ijro etilgan Ordinary World qoʻshigʻini kuylaydi .

2023-yilning kuzidan boshlab „Alyosha“ taxallusi oʻrniga „Yelena Topolya“  nomi bilan chiqish qila boshladi.

Shaxsiy hayoti 

 2011-yilgacha uning sobiq amaldagi eri prodyuser Vadim Vadimovich Lisitsa (1975-yil 2-avgustda tugʻilgan)dir. Lisitsa ham Zaporojyedan va Vladimir Artemyev boshchiligidagi mashhur „Yunost“ musiqa studiyasining bitiruvchisi.
 Hozirgi eri (2013-yil yozidan) — Taras Topolya (1987-yil 21-iyunda tugʻilgan) qoʻshiqchi, " Antitela " guruhi rahbari .
 Oʻgʻli Roman (2013-yil 3-aprelda tugʻilgan)
 Oʻgʻli Mark (2015-yil 30-noyabrda tugʻilgan)  .
 Qizi Mariya (2020-yil 15-avgustda tugʻilgan)

Diskografiyasi 

2017 — „Malenkiy sekret“

Mukofotlari

2010-yil 
 „Favoriti Uspexa — 2010“ mukofotining „Yil xonandasi“ nominatsiyasi gʻolibi.

2013-yil 
 „Tochka na karte“ qoʻshigʻi uchun „Yil qoʻshigʻi“ (Ukraina) mukofoti

2014-yil 
 „Bezorujnaya“ qoʻshigʻi uchun „Yil qoʻshigʻi“ (Ukraina) mukofoti

2022-yil 
 „Rossiya Federatsiyasining Ukrainaga qarshi harbiy tajovuzkorligi va uning oqibatlarini bartaraf etish munosabati bilan aholi xavfsizligi va davlat manfaatlarini himoya qilish, koʻngillilarga yordam koʻrsatish va koʻngillilar harakatini rivojlantirishga, xususan, Ukraina mudofaasini taʼminlash boʻyicha chora-tadbirlarni amalga oshirishda muhim shaxsiy hissasi uchun“ Ukraina Prezidentining „Oltin yurak“ nishoni (2022-yil 9-dekabr) bilan mukofotlangan.

Manbalar

Havolalar 

 
 Sayt Prodyuserskogo Sentra „Catapult Music“ — 
 Alyosha i Vlad Darvin Bolshe chem lyubov
 Fotografii i biografiya 

Rossiyalik qoʻshiqchilar
Alifbo boʻyicha shaxsiyatlar
Yashayotgan insonlar
1986-yilda tugʻilganlar
14-mayda tugʻilganlar